CELEX: 32020R1176
Language: lt
Date: 2020-08-07 00:00:00
Title: Komisijos įgyvendinimo reglamentas (ES) 2020/1176 2020 m. rugpjūčio 7 d. kuriuo dėl tam tikrų priemonių taikymo datų atidėjimo dėl COVID-19 pandemijos iš dalies keičiamas Įgyvendinimo reglamentas (ES) 2019/1387 (Tekstas svarbus EEE)

10.8.2020   
               
               
                  LT
               
               
                  Europos Sąjungos oficialusis leidinys
               
               
                  L 259/10
               
            
         KOMISIJOS ĮGYVENDINIMO REGLAMENTAS (ES) 2020/1176
         2020 m. rugpjūčio 7 d.
         kuriuo dėl tam tikrų priemonių taikymo datų atidėjimo dėl COVID-19 pandemijos iš dalies keičiamas Įgyvendinimo reglamentas (ES) 2019/1387
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 31 straipsnį,
         kadangi:
         
                     (1)
                  
                  
                     priemonės, kurių imtasi siekiant suvaldyti COVID-19 pandemiją, labai trukdo valstybėms narėms ir aviacijos sektoriui pasirengti kelių neseniai priimtų aviacijos saugos įgyvendinimo reglamentų taikymui;
                  
               
                     (2)
                  
                  
                     pasirengti taikyti šiuos įgyvendinimo reglamentus trukdo izoliavimo priemonės ir pasikeitusios darbuotojų darbo sąlygos bei galimybės užtikrinti jų buvimą darbo vietoje, taip pat papildomas darbo krūvis, atsiradęs dėl poreikio valdyti dideles neigiamas COVID-19 pandemijos pasekmes visiems suinteresuotiesiems subjektams;
                  
               
                     (3)
                  
                  
                     Komisijos įgyvendinimo reglamentu (ES) 2019/1387 (2) nustatyti nauji orlaivių tūpimo charakteristikų skaičiavimo standartai, taikomi nuo 2020 m. lapkričio 5 d.; siekiant išvengti, kad dėl papildomų veiklos reikalavimų šių standartų taikymas nekliudytų sklandžiai atnaujinti skrydžius atsigaunant nuo COVID-19 pandemijos, tų standartų taikymas turėtų būti atidėtas, kad kompetentingos institucijos ir suinteresuotieji subjektai galėtų pasirengti juos taikyti;
                  
               
                     (4)
                  
                  
                     Europos Sąjungos aviacijos saugos agentūra patvirtino Komisijai, kad 3 konstatuojamojoje dalyje nurodytų nuostatų taikymą galima atidėti ribotam laikui nedarant neigiamo poveikio aviacijos saugai, nes tose taisyklėse sektoriui numatytos supaprastintos techninės procedūros, kurios geriausiai įgyvendinamos įprastomis veiklos sąlygomis;
                  
               
                     (5)
                  
                  
                     siekiant COVID-19 pandemijos metu nedelsiant padėti nacionalinėms valdžios institucijoms ir visiems suinteresuotiesiems subjektams, taip pat sudaryti jiems sąlygas pritaikyti savo planus ruošiantis atitinkamas nuostatas taikyti vėliau, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (6)
                  
                  
                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/1387 2 straipsnio trečioje pastraipoje data „2020 m. lapkričio 5 d.“ pakeičiama į datą „2021 m. rugpjūčio 12 d.“
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2019 m. rugpjūčio 1 d. Komisijos įgyvendinimo reglamentas (ES) 2019/1387, kuriuo dėl lėktuvo tūpimo charakteristikų skaičiavimo reikalavimų, kilimo ir tūpimo tako paviršiaus sąlygų vertinimo standartų, informacijos apie tam tikrą orlaivio saugos įrangą ir reikalavimus atnaujinimo ir skrydžių lėktuvais, neturinčiais padidinto nuotolio skrydžių patvirtinimo, iš dalies keičiamas Komisijos reglamentas (ES) Nr. 965/2012 (OL L 229, 2019 9 5, p. 1).